ועדת הכספים, כנסת 25, פרוטוקול מספר 271, 2023-12-19 00:00

משה גפני: שלום רב, אני מתכבד לפתוח את הישיבה

משה גפני:  על סדר-היום: שינויים בתקציב לשנת 2023

משה גפני:  פנייה לוועדה 225

משה גפני:      פנייה 225     

ידידיה גרינוולד: הפנייה נועדה לתקצב סך של 75 מיליון ₪ בהוצאה בתוכנית 181102 מענקים אזוריים

ידידיה גרינוולד:  התקציב הזה הוא עבור מענקים אזוריים לרשויות המקומיות ביהודה ושומרון

ידידיה גרינוולד:  זה תקציב קואליציוני בהתאם להחלטת ממשלה 1096 של מפלגת הציונות הדתית

ידידיה גרינוולד:  התקציב הזה נועד לתגבר את התקציב של הרשויות המקומיות ביהודה ושומרון

ידידיה גרינוולד:  נמצא פה גם נציג משרד הפנים, יוכל לפרט יותר

אחמד טיבי: הן באמת מאוד זקוקות

אחמד טיבי:  מאוד

אחמד טיבי:  מאוד

מיכל מרים וולדיגר: תוסיף עוד 14 מאוד

אחמד טיבי: חבורה של גזלנים

משה גפני: בבקשה

ולדימיר בליאק: תודה רבה, אדוני היושב-ראש

ולדימיר בליאק:  אני מזכיר, בשבוע שעבר בדיונים על תקציב המדינה המתוקן ל-2023, שאלנו ותהינו, מדוע תקציב המשרד להתיישבות עלה מ-133 מיליון שקלים ל-543 מיליון שקלים, ואז בא משרד האוצר ואמר: זה מרכיבי ביטחון לרשויות יהודה ושומרון

ולדימיר בליאק:  אמרתי: בסדר, בדקתי מה כוללים 543 מיליון שקלים, ומצאתי שבמשרד ההתיישבות בתוך התקציב הזה אין שקל אחד למרכיבי ביטחון

ולדימיר בליאק:      יתרה מזאת, ביום שישי בשבוע שעבר שרת ההתיישבות שלחה איגרת לציבור, ובה כללה 75 מיליון שקלים בתקציב של המשרד שלה, למרכיבי ביטחון ביהודה ושומרון

ולדימיר בליאק:  ביום ראשון אני מקבל פנייה תקציבית, משרד האוצר, רואה 75 מיליון שקלים למרכיבי ביטחון ביהודה ושומרון

ולדימיר בליאק:  אלא מה – זה משרד הפנים

ולדימיר בליאק:  מזה אני לומד קודם כל, שגם שר האוצר וגם שרת ההתיישבות שיקרו, כי בתקציב משרד ההתיישבות בתוך 543 מיליון שקלים אין שקל אחד למרכיבי ביטחון ביהודה ושומרון

ולדימיר בליאק:  אז עכשיו אפשר לסגור את המשרד

ולדימיר בליאק:      בנוסף, עם כל המסמכים קיבלנו חוות דעת משפטית לגבי ההעברה הזו

ולדימיר בליאק:  קודם כל, אני לא מבין למה אנו בוועדה מקבלים חוות דעת משפטית שזה מכתב מיהודה לאסתי

ולדימיר בליאק:  אין לי מושג מי זה יהודה

ולדימיר בליאק:  בדיעבד ינון הסביר לי מי זה יהודה ומי זאת אסתי

ולדימיר בליאק:  למה אנחנו צריכים לקבל את זה ככה? אתם חיים בהזיה? מה זה הדבר הזה? קראתי את המכתב, לא הרגשתי נעים כי זה כאילו מכתב אישי, אבל נאלצתי להיחשף אליו

ולדימיר בליאק:  מדובר בתקנה קיימת שזה כבר טוב

ולדימיר בליאק:  עוד אני למד מחוות הדעת המשפטית, שפעם אחרונה שנעשתה עבודה יסודית וסדורה לגבי הסכומים הנדרשים למרכיבי ביטחון ביהודה ושומרון היה בשנת 2018, לפני חמש שנים

ולדימיר בליאק:  גם נקבע המנגנון להעברת הסיוע ותידרש הרשות המקומית לצרף הצהרה וכו'

ולדימיר בליאק:  בפעם האחרונה זה היה ב-2018

ולדימיר בליאק:  ב-2023 לפני ההעברה הזו רשום פה בחוות דעת משפטית: לא נעשתה עבודה סדורה

ולדימיר בליאק:      בגדול מה שרשום פה זה ככה: אין לנו מושג איזה סכום נדרש או לא נדרש, אבל כיוון שהשנה תכף מסתיימת, בואו נעביר את זה ואז נראה

ולדימיר בליאק:  זה מה שכתוב פה בחוות הדעת המשפטית

ולדימיר בליאק:      רשום פה גם, שכל רשות תידרש לחתום על תצהיר, וגם רשום, שהסוגיה של העברת היקף הצרכים ראוי שתיקבע על ידי סדורה שלא נעשתה משנת 2018

ולדימיר בליאק:  אני הכי בעד שיהיו מרכיבי ביטחון ביהודה ושומרון

ולדימיר בליאק:  אני לא חושב שאנו יכולים להצביע על סמך הבדיחה הזו

משה גפני: תודה

משה גפני:  היועצת המשפטית

תמר בנתורה: חוות הדעת, של יהודה שימרת, שהוא היועץ המשפטי של משרד הפנים

אורית פרקש הכהן: אבל ככה חוות דעת לא נראית

תמר בנתורה: אני מסכימה לגבי הצורה, אפשר גם להעביר למשרד הפנים

תמר בנתורה:  אני מבהירה לפרוטוקול שמדובר ביהודה זימרת, היועץ המשפטי של משרד הפנים, שלפי הנחיה 1

תמר בנתורה: 801 על היועץ המשפטי לממשלה, המשרד הרלוונטי להעברה התקציבית צריך לכתוב את חוות הדעת וכך קיבלנו אותה

תמר בנתורה:       לגבי הנושאים האחרים שהעלית, כן התייחסו פה למנגנוני בקרה שמתנים את מתן הסיוע בקבלת תצהירים, וגם היועץ המשפטי בחוות דעתו כותב שבכפוף לקבלת התצהירים האלה, לא נמצאה מניעה משפטית

ולדימיר בליאק: ברור לגמרי שהם לא יודעים שזה הסכום, כלומר לא נעשתה עבודה סדורה לפני ההעברה

ולדימיר בליאק:  אני גם לא מבין, אם קבעו את הסכומים האלה בהסכמים קואליציוניים בחודש מאי, עברו מאז שבעה חודשים – למה לא נעשתה עבודה?     

תמר בנתורה: מתייחס לעניין הזה בחוות הדעת ואומר שעל רקע מצב הדברים הייחודי שבו המדינה מצויה אז תידרש עבודת מטה מסודרת בפעם הבאה, ובגלל הנסיבות הקיימות

משה גפני: תודה רבה

משה גפני:  תמר, ברוכה השבה

נאור שירי: לא הבהרתם מי זו אסתי

משה גפני: בבקשה, חברת הכנסת אורית ואחריה חבר הכנסת טיבי שיש לו יום הולדת, ואנו מאחלים לו מזל טוב

אורית פרקש הכהן: הדיון הזה הוא באמת כבר, היושב-ראש, אני חושבת שאחרי מה שעברנו בשבוע שעבר בכספים הקואליציוניים זה כבר קצת יותר מדי

אורית פרקש הכהן:  אני רוצה לקרוא לדקה שאני רוצה לדבר בה: יחד ננצח

אורית פרקש הכהן:  לפני כמה ימים בשבוע שעבר, אנחנו אישרנו למשרד למשימות לאומיות תוספת של מעל חצי מיליארד שקלים, משרד שבבסיסו 143 מיליון שקל, הוספנו 400 מיליון שקלים בכספים קואליציוניים, ממשרד החינוך עוד 143 מיליון שקלים והוספנו הרבה מאוד כסף למשרד הזה

אורית פרקש הכהן:  מתוך זה לא מעט היה להתעצמות ביהודה ושומרון, ואתה היושב-ראש, יודע זאת היטב

אורית פרקש הכהן:       היה לנו גם סעיף רזרבה שהיה מכונה רזרבה במשרד ראש הממשלה, רזרבה לעמידה במגבלה הפיסקלית ופה חנו לנו עוד 266 מיליון שקלים

אורית פרקש הכהן:  כששאלנו – לדעתי לא היית אתה ממשרד האוצר, אמר לנו: נכון, זה כספים קואליציוניים שמתוכם יש עוד כסף למשרד למשימות לאומיות, ואנחנו ממתינים לוות דעת משפטית כדי לשחרר את הכסף הזה

אורית פרקש הכהן:       עכשיו אני רוצה לשאול אותך, אדוני היושב-ראש, אל"ף, למה החרפה הזו? באמת

אורית פרקש הכהן:  אישרנו 5 מיליארד שקלים כספים קואליציוניים לשנת 2023 שלא הוסטו לצורכי מלחמה

אורית פרקש הכהן:  אמר שר האוצר מוסטריץ שבוע אחרי הטבח הנורא: נכשלנו, סדרי העדיפויות השתנו

אורית פרקש הכהן:  למה לבוא ולסובב את האצבע בעין, ולהתעקש כמו אחרון העסקנים על 75 מיליון שקלים?     

מיכל מרים וולדיגר: - - -     

משה גפני: לא מפריעים

אורית פרקש הכהן: שנית, למה אין לנו חוות דעת נורמלית שכתובה על ידי נציג משרד האוצר? לדעתי זה לא סתם

אורית פרקש הכהן:  ועוד שאלה – הכסף הזה שעכשיו עובר, עובר מסעיף רזרבה של משרד הפנים

אורית פרקש הכהן:  מבקשת שתשימו לב לזה – זה סעיף רזרבה ממשרד הפנים, שיש שם 347

אורית פרקש הכהן: 6 מיליון שקלים

אורית פרקש הכהן:  אני יכולה לקבל הסבר לכל הרזרבות האלה? זה עוד רזרבה שחונים בכספים קואליציוניים? כלומר היה לנו 256 מיליון שקלים רזרבה במשרד ראש ממשלה לעמידה הפיסקלית שמשתמשים בה ההפך מעמידה פיסקלית

משה גפני: לרשום את השאלות ולענות בסוף

אורית פרקש הכהן: עכשיו הכסף הזה לוקחים אותו, רזרבה 347 מיליון שקלים, 189001 של משרד הפנים ומעבירים 75 מיליון שקלים

אורית פרקש הכהן:      אסיים בזה

אורית פרקש הכהן:  זה לא יחד ננצח

אורית פרקש הכהן:  זה חרפה וזה פוליטיקה קטנה של שר האוצר ושל ראש הממשלה שלנו כדי שהממשלה לא תתפרק כדי ששר האוצר יחזיק את עצמו מעל המים, יקבל חמצן כשהוא לא עובר את אחוז החסימה

אורית פרקש הכהן:  כך לא מתעלים לגודל השעה

אורית פרקש הכהן:  כשעשינו פה דיון על המילואימניקים ועל הפיצויים להם, רצו להקשות אתנו

אורית פרקש הכהן:  בואו נשנה את סדרי העדיפויות שלנו

אורית פרקש הכהן:  תודה

משה גפני: תודה רבה

משה גפני:  חבר הכנסת טיבי

אחמד טיבי: תודה

אחמד טיבי:  רק לפני שבוע הוועדה הזו אישרה מאות מיליונים להתנחלויות ולמשרד – איך קוראים לו? התיישבות וכו'

אחמד טיבי:  משרד הזוי בממשלה הזויה, ועכשיו מביאים בקשה לתקציבים להעצמת הרשויות בשטחים הכבושים

אחמד טיבי:       רק בתחילת המלחמה דיברנו על המחסור במקלטים בבתי ספר ערביים בכל החברה הערבית לרבות בנגב

אחמד טיבי:  עכשיו היו אצלי משלחת מאום אל פאחם

אחמד טיבי:  זה הנושא העיקרי שדיברו עליו לצד נושאים של צעירים וכו'

אחמד טיבי:  אין בישובים הערביים מקלטים ציבוריים

אחמד טיבי:  לא בצפון ולא בדרום

אחמד טיבי:  ויש שר אוצר שחמד את ה-200 מיליון שקל שכבר הוסכמו אז ורצה לעכבם ועיכב אותם, לרשויות הערביות שנמצאות בתוך מדינת ישראל – לא מחוץ לה כמו ההתנחלויות אלא בתוך מדינת ישראל

אחמד טיבי:  כבישים שלא נסללו

אחמד טיבי:  יש עדיין תקציבים שלא הועברו לרשויות הערביות

אחמד טיבי:  מיליארד ו-114 מיליון שקל לא הועברו מהתקציב של השנה לרשויות הערביות, מכובדי יושב-ראש ועדת הפנים

אחמד טיבי:  יש רושם שההתנחלויות והרשויות האלה מקיזות את דם הפלסטינים בישובים הפלסטינים בשטחים ומוצצות את הכסף של הציבור הישראלי בתוך מדינת ישראל

משה גפני: תודה

משה גפני:  מטי, בבקשה

מטי צרפתי הרכבי: תודה, אדוני היושב-ראש

מטי צרפתי הרכבי:  אני לא יודעת – באישור תקציב 23' דנו בעיקר בכל צורכי המלחמה, וזה היה עילת התקציב עם המיליארדים הרבים לטובת המלחמה, כולל מרכיבי ביטחון בכל חלקי ארץ ישראל, כולל ביהודה ושומרון, ולהבנתי כל מרכיבי הביטחון חונים במשרד הביטחון

מטי צרפתי הרכבי:  פה יש בקשה של משרד הפנים למרכיבי ביטחון עבור יהודה ושומרון בתוך משרד הפנים

מטי צרפתי הרכבי:  כשאני מסתכלת על התקציב, זה בשביל אורית – לא רק 256 מיליון שקלים במשרד ראש הממשלה כרזרבה

מטי צרפתי הרכבי:  יש גם 500 מיליון שקלים כרזרבה כללית ויש גם במשרד הפנים רזרבה של רשויות מקומיות בגובה 300 מיליון שקלים

מטי צרפתי הרכבי:  כלומר בתקציב שאישרנו יש יותר ממיליארד שקלים שחונים ברזרבות, שזה כשלעצמו מדאיג

מטי צרפתי הרכבי:       אני חושבת, שהוועדה הזו תפקידה לפקח ולבקר

מטי צרפתי הרכבי:  זה סכומי עתק – יותר ממיליארד שקלים ברזרבות, והוועדה הזו מחובתה לפקח בחרדת קודש על הקופה הציבורית

מטי צרפתי הרכבי:  זה לגבי הרזרבה – לא חושבת שצריך להיות במשרד הפנים אלא במשרד הביטחון

מטי צרפתי הרכבי:      שנית, חונים יותר ממיליארד שקלים – להערכתי כמיליארד ו-50 מיליון כרזרבות בתקציב שאישרנו

מטי צרפתי הרכבי:      שלישית, ולדי, היית צריך לומר - יש פה הבטחה של משרד האוצר למתווה לעיר אילת שהובטח לנו ב-28, אמרו שתוך ארבעה ימים ייתנו לנו את המתווה

מטי צרפתי הרכבי:  חלפו שלושה שבועות

מטי צרפתי הרכבי:  משרד האוצר פעם אחר פעם מבזה את הוועדה הזו, מבזה את בית הנבחרים של מדינת ישראל

מטי צרפתי הרכבי:  לא יעלה על הדעת הזלזול הזה בוועדה הזאת ואני תובעת את כבודך, אדוני היושב-ראש, ואת כבוד הוועדה הזו

משה גפני: תודה רבה

משה גפני:  חמד עמאר

חמד עמאר: אדוני היושב-ראש, אני רוצה לתקן את חברי ולדימיר

חמד עמאר:  לא 543 כי חונים ברזרבות עוד 110 מיליון שקל שאמרו את זה באופן ברור משרד האוצר, אז משרד ההתיישבות יגיע ל-653 מיליון שקל, וכל הכסף הזה לא מצאו את ה-75 מיליון שקל לצורכי ביטחון

חמד עמאר:  קיבלנו שם הסבר, שקל אחד לא לצורכי ביטחון

חמד עמאר:  צריך לתת ליו"ש את כל הביטחון, לשמור עליהם, אבל להביא את זה שבוע אחרי התקציב, כאשר תקענו את התקציב כאן

חמד עמאר:  זוכר שאמרתי לך את זה? הרי יש החלטת ממשלה

חמד עמאר:  יכולים להביא את זה עוד שבוע את ההעברה התקציבית

משה גפני: מביאים את זה עכשיו

חמד עמאר: אבל לא, הם רצו להביא את זה, בדפי החלפה

משה גפני: זה הכול מרכיבי ביטחון

ולדימיר בליאק: היה חשוב להקצות מעל חצי מיליארד שקל לפני שמקצה למרכיבי ביטחון

משה גפני: כשחמד אומר הוא צודק

משה גפני:  אני מסכים

חמד עמאר: יומיים כמעט דחינו את התקציב רק בגלל זה

חמד עמאר:  הם עשו את זה

משה גפני: נכון

חמד עמאר: על כלום ישבנו שעות והתווכחנו ובסוף מביאים את זה כהעברה תקציבית כפי שהיו צריכים לעשות את זה מההתחלה, אבל אני אומר לכם - משרד שתקציבו 653 מיליון שקלים, וצורכי ביטחון מאוד חשובים לשר האוצר, אבל נראה לי שלא חשובים לו צורכי הביטחון ביו"ש

חמד עמאר:  היה צריך להקצות מהכסף הזה הרבה כסף לצורכי ביטחון שם

חמד עמאר:  לא להשאיר את זה ל-75 מיליון שקל, מתוך משרד הפנים

חמד עמאר:      נקודה חשובה מאוד

חמד עמאר:  אתמול היינו בדיון על התקציב של המגזר הדרוזי, והתברר לי שהכסף של המגזר הדרוזי לא עבר בכלל ל-23

חמד עמאר:  אין תקציב והקפיאו את כל הכסף שצריך לעבור למגזר הדרוזי

חמד עמאר:  הביצוע שם פחות מ-40%, ואנו לקראת סוף שנה

חמד עמאר:  אנו עוד שבועיים מסיימים את השנה

אחמד טיבי: תגיד מה מתעכב

אחמד טיבי:  תחומים

חמד עמאר: הכול

חמד עמאר:  משרד הפנים מתעכב

אחמד טיבי: תקציבי פיתוח

חמד עמאר: תקציב שאני העברתי תוספתי למשרדים, למשל משרד השיכון, לתכנון, לקחו את הכסף הזה 40 מיליון שקל מתכנון והעבירו אותו לשוטף של הרשויות

חמד עמאר:  במקום ללכת לתכנון

משה גפני: תודה

משה גפני:  אבקש התייחסות למה שאתם מעלים

משה גפני:  תודה רבה

משה גפני:  נאור שירי – לא פה

משה גפני:  מיכל, בבקשה

מיכל מרים וולדיגר: תודה רבה, כבוד היושב-ראש

מיכל מרים וולדיגר:  את הפרטים ממש מה הולכים הכספים במשרד של אורית יפרט פה אחר כך עומר

מיכל מרים וולדיגר:  אני רוצה לומר משהו מאוד חשוב גם לוולדי, גם לאורית

מיכל מרים וולדיגר:  אני רוצה לפנות אליהם, וביחד עם הדברים שאמרו

מיכל מרים וולדיגר:  אני שמחה לשמוע שמרכיבי הביטחון לישובי יהודה ושומרון חשובים לכם

מיכל מרים וולדיגר:  הם חשובים ביותר גם בהתיישבות הצעירה שלשם מכוונים הכספים, שלמעלה מ-90% מהגברים שגרים שם נמצאים היום במילואים, והנשים נמצאות שם לבד

מיכל מרים וולדיגר:  לא יודעת מי מכם ישב עם נשות המגויסים מהישובים האלה ושמע עד כמה אין להם לא רבש"צים ולא גדרי ביטחון ולא כדורים ולא מכשירים להגן על עצמם

אורית פרקש הכהן: 600 מיליון שקל? אפשר ללכת למשרד לביטחון פנים ולמשרד הביטחון

מיכל מרים וולדיגר: אני לא הפרעתי לך אז אל תפריעי לי

מיכל מרים וולדיגר:  כרגע מדברים על 75 מיליון שקלים שהכספים האלה מופנים למרכיבי ביטחון ליהודה ושומרון, הישובים האלה

מיכל מרים וולדיגר:      כולכם אומרים פה שוב ושוב שהמלחמה זה הדבר הכי חשוב

מיכל מרים וולדיגר:  אני תוהה בקול איפה אתם בנושא הבחירות המוניציפליות

מיכל מרים וולדיגר:  שם נמצאים אנשי המילואים, איפה אתם שאתם יכללים לומר: מלחמה, ביטחון, אבל הבחירות המוניציפליות זה מה שחשוב כרגע, כשכל החברים שלנו נמצאים במילואים ושומרים על ביטחון מדינת ישראל

מיכל מרים וולדיגר:  נראה אתכם דואגים לזה באמת ולא משחקים פוליטיקה ומצביעים בעד דחיית הבחירות המוניציפליות

משה גפני: תודה רבה

משה גפני:  חבר הכנסת פינדרוס

יצחק פינדרוס: תודה רבה, אדוני היושב-ראש

יצחק פינדרוס:  קודם כל, גילוי נאות

יצחק פינדרוס:  אני הייתי מקבל את התקציב הזה משנת 1994, כשנוסד הסעיף הזה, עד 2008, כשהייתי בביתר עלית

יצחק פינדרוס:  משרד הביטחון לא מטפל בביטחון בישובים

יצחק פינדרוס:  אורית – זה לשאלתך

יצחק פינדרוס:  כמו שלא מטפל בהרבה דברים

יצחק פינדרוס:  גם בבארי לא טיפל

יצחק פינדרוס:  בטח שם לא מטפל

יצחק פינדרוס:  מי שמטפל בזה זה הרשויות המקומיות

יצחק פינדרוס:  הם שעומדים מול תושבים שמקבלים היום – לא מה שהיה ב-8

יצחק פינדרוס: 10 – היום ואתמול יריות לבתים, יריות לחניות, יריות מכפרים שכנים

יצחק פינדרוס:  על זה מטפלים הרבש"צים וכיתות הכוננות שממומנות על ידי הרשויות המקומיות כי לזה התקציב בא

יצחק פינדרוס:  ואם בזמן מלחמה שגם בממשלה הקודמת שהייתם חברים בה נתנו תקציבים קואליציוניים לדבר הזה

ולדימיר בליאק: אמרתי שזו תקנה קיימת

יצחק פינדרוס: לא קיימת

יצחק פינדרוס:  מוכרחת המציאות

יצחק פינדרוס:  אם היו עושים בדיקה מקצועית, היו מכפילים את התקציב הזה

יצחק פינדרוס:      שתיים, משרד ההתיישבות

יצחק פינדרוס:  אתם כל הזמן חוזרים על זה, ששמו שם כסף

יצחק פינדרוס:  התוספת למשרד ההתיישבות, מה שהיה ב-22' ל-23' בסוף, עם כל המחלקות שלה, כי מחלקות קיימות – החטיבה להתיישבות, זהות יהודית שהיה במשרד הדתות, במשרד ההתיישבות שהיה, התוספת הוא 100 מיליון שקל שהולך לגרעינים, כל ה-100 מיליון, השומר הצעיר, הנוער העובד והלומד, בני עקיבא

יצחק פינדרוס:  אלה הדברים

יצחק פינדרוס:  לשם הלך הכסף

יצחק פינדרוס:  אז תפסיקו

יצחק פינדרוס:  תודה רבה

משה גפני: תודה רבה

משה גפני:  חבר הכנסת ואליד

וליד אל-הואשלה: שלום

וליד אל-הואשלה:  אנחנו רואים את ההעברות האלה להתנחלויות, אבל אני רוצה להזכיר לכולם שמזה חודשיים מאז 7

וליד אל-הואשלה: 10 אנו דורשים תקציבים גם לחברה הבדואית בנגב, אבל שר האוצר מסתכל על צד אחד

וליד אל-הואשלה:  יש לנו מחסור במיגון בנגב, מחסור בבתי ספר מבחינת מיגונים ומאות תלמידים בבתי ספר במועצות אזוריות- - - וקאסום לא מועברים

וליד אל-הואשלה:  יש דרישה מהאוצר לתקצב את זה, אבל אף אחד לא שומע שם ולא מטפלים בסוגיה הזו

וליד אל-הואשלה:  אני רוצה שהאנשים של מר האוצר סמוטריץ ישימו לב, לא טוב בתקופה האחרונה

וליד אל-הואשלה:  אנו רואים את זה גם בסקרים שלהם – כל עוד מתחת לאחוז החסימה, ימשיך להעביר תקציבים, אבל זה לא עוזר

וליד אל-הואשלה:  יש לשים לב לזה

וליד אל-הואשלה:  הגדלת הגירעון וההעברות האלה לא עוזרים

משה גפני: תודה רבה

משה גפני:  בבקשה, חבר הכנסת קרויזר

משה גפני:  דקה וחצי

יצחק קרויזר: אני שמח שבוועדה הזאת בנושאים של מרכיבי ביטחון הייתה פה אחדות גם לכסף שנדרש וחשוב שעבר לישובי העוטף, גם לכסף שעבר וטוב שעבר לישובי הצפון וגם לתושבים הדרוזיים בהכללה של הישובים הדרוזיים בצפון בתוך מתווה הפיצויים

יצחק קרויזר:  אני לא רוצה לחשוב שיש פה שיקולים אחרים, בטח אולי – מקווה מאוד שלא פוליטיים על חשבון מרכיבי הביטחון של ישובים ביהודה ושומרון רק בגלל זהות התושבים שם

יצחק קרויזר:  עצוב וכואב לי לשמוע את דברי הבלע של חבר הכנסת טיבי על אוכלוסיות שמוצצות את המדינה במילים הקשות שלו לאן הכסף הזה הולך בתור מי שמייצג אוכלוסייה שלא נפתח את התרומה שלה למדינת ישראל במאמץ המלחמתי הזה

אחמד טיבי: אתם גם סיבכתם את המדינה במלחמה, ואתה יושב ליד מי שנושא באחריות למחדל

אחמד טיבי:  בגללכם נרצחו 1,200 ישראלים

יצחק קרויזר: שב בשקט

אחמד טיבי: הפקרתם את תושבי העוטף

אחמד טיבי:  אתה והוא

אחמד טיבי:  אז תירגעו

אחמד טיבי:  תורידו את פניכם

אחמד טיבי:  צריכים להתבייש

אחמד טיבי:  לתרום

יצחק קרויזר: הם זכאים לתקציב הזה

אחמד טיבי: כל פעם שאתה הולך לבית חולים תגיד תודה לאל שערבים מטפלים בך

אחמד טיבי:  כל פעם

אחמד טיבי:  למרות שאתה פשיסט

יצחק קרויזר: אשמח לראות שכל הוועדה בעד העברת התקציב הזה ליהודה ושומרון

יצחק קרויזר:  תודה

משה גפני: תודה רבה

משה גפני:  בבקשה, דקה וחצי, כי אני לא מנהל עכשיו דיון

משה גפני:  כבר דיברנו על זה

משה גפני:  חבר הכנסת נאור שירי

נאור שירי: תודה רבה

ינון אזולאי: נשאר לך עוד דקה וחצי

נאור שירי: תודה, השר המקשר בין ועדת הכספים למשרד האוצר

נאור שירי:  קודם כל, אני רוצה לפתוח בשאלה

נאור שירי:  לפני שבועיים, כשהעברנו את תקציב המדינה, היו 116 מיליון שקלים שטעונים אישור משפטי

נאור שירי:  110

נאור שירי:  אני רוצה להבין ולסגור את הסיפור פעם אחת, שמרכיבי הביטחון – חבל שמיכל לא פה, היא הלכה - לא היו בהעברות הקודמות

נאור שירי:  אני צודק, משרד האוצר? שאלה

נאור שירי:  זו שאלה

נאור שירי:  הוא רשם את השאלה ואחרי זה יענה

נאור שירי:      נאמרו פה יחסית הרבה דברים וגם השרה סטרוק עשתה כחמישה, שישה ראיונות שאני ראיתי והיה אחד שדיברה מאוד-מאוד לאט

נאור שירי:  זוכרים את זה? זה היה מעניין

נאור שירי:  בגלל שדיברה לאט, אמרתי: אראה את זה פעמים כי אני לא רוצה לטעות

נאור שירי:  אז אני רוצה לומר לך הכי באיטי בעולם: את לא המשרד שאחראי על ביטחון תושבי מדינת ישראל

נאור שירי:  כשדיברנו מהר והקראנו מלא מספרים כמו שאני יודע לדבר, אף אחד לא מקשיב

נאור שירי:  אז אני מדבר לאט

נאור שירי:  היא לא אחראית לביטחון מדינת ישראל

נאור שירי:  המשרד שלה לעומת זה היא כל מה שרע בניהול מדינה

נאור שירי:  כי מה אמר עכשיו פינדרוס, בצדק – יש תקנה – המשרד לביטחון, אחד לא עושה כלום – שם את זה בצד, זו דעתו, אז הוא אומר שהרשויות המקומיות הן שמתפקדות

נאור שירי:  אני יכול להסכים איתו או לא להסכים, אבל זה לא ממשרד הפנים כי אם היית אומר, משרד הפנים היה מעביר את הכסף אבל מעבירים את זה למשרד שלה, אז המציאו משרד, זרקו שם מלא תחומים וכך מתנהלת המדינה

משה גפני: תודה רבה

נאור שירי: זה לא תודה רבה

נאור שירי:  צריך להתנצל ולתקן את זה

נאור שירי:      רק עוד שאלה

נאור שירי:  הבטחת על אילת

נאור שירי:  אמרת שאחרי התקציב נדבר על אילת

נאור שירי:  למה אין אילת השבוע, ינון?     

משה גפני: תודה רבה

משה גפני:  עם כל הכבוד

משה גפני:  בבקשה

משה גפני:  אחרי זה מצביעים

יוסף עטאונה: תודה רבה, כבוד היושב-ראש

יוסף עטאונה:  כולם מדברים על קבינט המלחמה אבל אני חושב שבמקביל לקבינט המלחמה יש קבינט הישרדות של ביבי נתניהו, וחלק מההישרדות שלו והקבינט הזה, זה החלטת העברת תקציבים 75 מיליון דרך משרד הפנים להתנחלויות בשטחים הכבושים

יוסף עטאונה:  כבוד היושב-ראש, כרגע בנגב בחברה הערבית הבדואית כ-1,500 תלמידים לא מגיעים לבתי הספר, כי יש החלטה שרירותית של החשב של משרד החינוך והחשב של משרד האוצר להפסיק להם באמצע השנה הסעות

יוסף עטאונה:  הילדים האלה הוסעו כל השנים והטענה היא שיש חריגה מקריטריון הזכאות בהסעות

יוסף עטאונה:  ידוע שהכפרים האלה לא מוכרים, אין כבישי גישה ותחבורה ציבורית

יוסף עטאונה:  הגישה לבית הספר מסכנת את הילדים

יוסף עטאונה:  משרד החינוך לאורך שנים הסיע אותם

יוסף עטאונה:  בהחלטה שרירותית באמצע שנת הלימודים מפסיקים את ההסעה

יוסף עטאונה:  זה לא כסף גדול, זה לא 75

יוסף עטאונה:  זה בסך הכול בין 4 ל-5 מיליון שקל

יוסף עטאונה:  כבוד היושב-ראש, אני פונה אליך אישית

משה גפני: מי מממן את התשלום הזה?     

יוסף עטאונה: משרד החינוך אבל האוצר מתנגד להעברת הכסף

יוסף עטאונה:  פנינו למשרד החינוך, ישבנו עם החשב, קיימו דיון בוועדת חינוך, ביקרנו בתוך בתי הספר

אחמד טיבי: 4, 5 מילון שקל סך הכול

עומר רחמים: אולי זה קואליציוני אם זה במוכר שאינו רשמי

משה גפני: תבדוק, תגיד לי

עומר רחמים: אם זה מוכר שאינו רשמי

אחמד טיבי: זה משרד חינוך פרופר

אחמד טיבי:  ממלכתי

יוסף עטאונה: יש מתווה לפתרון

יוסף עטאונה:  גם אנחנו מטפלים בסוגיה

יוסף עטאונה:  עשינו את העבודה כמו שצריך

יוסף עטאונה:  אחרי כל ההידיינות עם משרד החינוך והפנייה שלנו למשרד החינוך, ואנשי המקצוע שם, ביום חמישי מתקיימת ועדת פטור עליונה שמשרד החינוך בא בהמלצה כן לאשר את ההחרגה הזו

יוסף עטאונה:  אני רוצה את התערבותך האישית שגם משרד החינוך יאשר

משה גפני: תודה רבה

משה גפני:  עומר, אני מבקש תשובה

משה גפני:  אני עובר להצבעה

ולדימיר בליאק: אבל לא היו שאלות

אורית פרקש הכהן: אני רוצה לדעת ידידיה, מה זה סעיף רזרבה של משרד הפנים פתאום? מצאנו סעיף אחר של 350 מיליון שקל?      

נאור שירי: ואני רוצה לדעת את המרכיבים כי שאלתי

משה גפני: בבקשה

ידידיה גרינוולד: אתייחס בקצרה

ידידיה גרינוולד:  לגבי התקציב שמוקצה ברזרבות וגם אושר פה בוועדה, המהות של התקציבים האלה שהם צריכים לעבור ועדת כספים נוספת כדי להקצות את התקציבים מתוכם

ידידיה גרינוולד:  אמרנו את זה גם כשהעברנו את התקציב

משה גפני: נכון, זה נאמר כאן בוועדה

ולדימיר בליאק: לא, זה נאמר לגבי התקציב של משרד ראש הממשלה

משה גפני: גם על הרזרבות

ידידיה גרינוולד: גם במשרד הפנים, הכוונה בין היתר לתקציבים קואליציוניים שלא הוגשה עדיין חוות הדעת המשפטית כשהצביעו פה על התקציב ולכן בהתאם לחוות הדעת המשפטיות שמגיעות אנו מביאים את הפניות לוועדה

ידידיה גרינוולד:       לגבי השאלה שנשאלה על משרד ההתיישבות, המרכיבים הם 110 מיליון שקל שטרם הועברו ושם יש המרכיבים של הביטחון

ידידיה גרינוולד:  זה ידרוש ועדת כספים

ולדימיר בליאק: בנוסף

ולדימיר בליאק:  זה לא אותם 75?     

ידידיה גרינוולד: ה-75 מיליון אנו מדברים דרך משרד הפנים שזה מבוצע באמצעות הרשויות המקומיות

אורית פרקש הכהן: מה עם סעיף הרזרבה של משרד הפנים? זה אכן ייקח מהרזרבה של משרד הפנים? מה עם ה-110 של משרד ראש הממשלה? יש לנו עוד מתנות לקבל?     

נאור שירי: מה זה לנו? אתם בקואליציה

אורית פרקש הכהן: לא בנושא הזה

ידידיה גרינוולד: כל התקציב שנמצא ברזרבות, כפי שגם הדגשנו בהעברת התקציב, התקציבים שנמצאים בתוכניות של הרזרבה להסכמים קואליציוניים מותנים בהעברה תקציבית בוועדת הכספים, ופה במשרד הפנים הכוונה היא תקציבים קואליציוניים שהיו מיועדים לעבור במשרד הפנים כגון אותם 75 מיליון שבאים פה היום לדיון בוועדה

ידידיה גרינוולד:       לגבי הנושא שהעלו פה על החברה הערבית, הבדואית והדרוזית - אני לא מכיר שהחלטות הממשלה נתקעות

ידידיה גרינוולד:  זה נכון, בשום שנה כנראה אנו לא מגיעים למיצוי מלא של החלטות הממשלה, וכנראה שגם בעקבות המלחמה יש משרדים שהיה בהם קושי יותר גדול לבצע אבל אם אני מסתכל על המסה הגדולה של התקציבים, היא ממשיכה להתבצע בהמשך בהתאם לאמור בהחלטה

אחמד טיבי: מיליארד שקל זה לא כסף קטן

ידידיה גרינוולד: אני לא מכיר את הסכומים

ולדימיר בליאק: אני רוצה התייעצות סיעתית

משה גפני: אז ב-13:34 הצבעה

נאור שירי: אבל שאלתי מה המרכיבים, על מה 75? הייעוץ המשפטי לוועדה, סליחה

נאור שירי:  אי אפשר לדלג ככה על שאלות שלנו

משה גפני: הוא לא משיב יותר

נאור שירי: הוא לא ענה על שאלה אחת

נאור שירי:  השאלה של אורית חשובה ממני? אי רוצה להבין

נאור שירי:  מה זה 75 מיליון שקל? על מה?     

ידידיה גרינוולד: אפנה את השאלה למרכיבי ביטחון לנציג לידי

איתן כהן: משרד הפנים מתקצב את רשויות יהודה ושומרון ב-20, 25 שנים האחרונות בהוצאות מוניציפליות שונות בעולמות שנושקים לביטחון

איתן כהן:  מדובר בהוצאות מוניציפליות עודפות שזו ההתמודדות של הרשות המקומיות עם סוגיות של דרגות איום

נאור שירי: מה המרכיבים?     

איתן כהן: הרשות המקומית יש לה הוצאות עודפות, כי צריכה להתמודד- -     

נאור שירי: על מה הולך הכסף? אני מבין שלרשות מקומית יש הוצאות ביטחון

איתן כהן: הוצאות מוניציפליות שוטפות, הווה אומר, נניח שצריך יותר הוצאות רווחה בגין סוגיות שקשורות לביטחון, אז הכסף הולך בגין זה

איתן כהן:  יש רשימת מרכיבים בתחום הרווחה, החינוך, בתחום ההסעות

איתן כהן:  בסוף הרשות המקומית אומרת: אם הייתי נמצאת במקום אחר בארץ ללא איום כלל, לא הייתה לי ההוצאה הזו כלומר אם הרשות המקומית צריכה למשל תוספת של עובדי רווחה או תוספת- -      

נאור שירי: אז זה להחלטתה? אתם נותנים כסף עם סעיף פתוח

איתן כהן: אנו לא נותנים כסף עם סעיף פתוח

נאור שירי: אז על מה הסעיף? רווחה, פנים, ביטחון, חינוך, שים לב – זה פתוח לכול

נאור שירי:  כוח אדם, הכול

איתן כהן: לא

איתן כהן:  בסוף תקציב של רשות מקומית בנוי מהרבה מאוד הוצאות כמו מדינה גם רשות מקומית

נאור שירי: אני יודע איך תקציב בנוי

נאור שירי:  שאלתי על מה ה-75 מיליון האלה כי תקציב שאתה מקבל ממדינה הוא תקציב צבוע

נאור שירי:  אתה מקבל אותו לצהרון, מקבל אותו לבינוי

נאור שירי:  זה תקציב

נאור שירי:  אם אתה נותן 75 מיליון שקלים, אם אתה לא משייך אותו, הוא תקציב נורא רחב

נאור שירי:  אם אתה נותן לי את זה פתוח אני יכול להחליט, שאני רוצה את זה לחינוך כי יש צורכי ביטחון ואז אני הולך לחינוך, לרווחה, לביטחון, להצטיידות, לבינוי

נאור שירי:  למה הולך הכסף?     

איתן כהן: בבחינה שאנו עשינו, נניח רשות מקומית זקוקה למיליון שקל

איתן כהן:  אני אומר: הבחינה של המיליון שקל זה בגין הוצאות כפי שאמרת - ספציפיות בעולם הרווחה, בעולם החינוך, בעולם אחזקת הכבישים או דרכי הגישה וכדומה

איתן כהן:  ובסופו של דבר אנו כמשרד נניח, מקצים לאותה רשות מקומית 700,000 שקל

איתן כהן:  הרשות המקומית צריכה להצהיר שההוצאות העודפות בעולם האזרחי של הביטחון שיש לרשות המקומית עולות על התקציב שקיבלו

נאור שירי: תודה

נאור שירי:  אני מסכם את התשובה

נאור שירי:  זה תקציב שאינו לביטחון אלא הוא לשיקול הרשות המקומית

נאור שירי:  פינדרוס, הבנתי קצת יותר

משה גפני: תודה

משה גפני:  הצבעה 13:38

משה גפני:  התייעצות סיעתית

משה גפני: פנייה 225, כפי שהוסבר, מדובר במרכיבי ביטחון ביהודה שומרון

משה גפני:  מי בעד אישור הפנייה – ירים את ידו

משה גפני:  מי נגד? מי נמנע?     הצבעה     בעד – 8 נגד – 7 נמנעים - אין אושר

משה גפני: 8 בעד, 7 נגד, אין נמנעים

משה גפני:  הפנייה אושרה

ולדימיר בליאק: רוויזיה – רק בגלל אילת

משה גפני: בשעה 14:10

אחמד טיבי: מזניחים את אילת

אורית פרקש הכהן: מזניחים עוד אנשים

אורית פרקש הכהן:  לא רק את אילת

ולדימיר בליאק: תביאו מתווה לאילת, אסיר את הרוויזיה

אליהו דלל: בנושא אילת אני מסכים איתך

אליהו דלל:  מפספסים את אילת

אליהו דלל:      בקשה 24006     

משה גפני: בקשה 24006, עודפים של משרד הבריאות

משה גפני:  בבקשה

תמר צ'ין: זו הפעימה השנייה של העודפים של משרד הבריאות

תמר צ'ין:  היא כוללת 150 מיליון ו-541 אלפי ₪ עודפים לתקציב הרגיל, ועוד 795,964 אלפי ₪ מתך המסגרת התקציבית המיועדת להתמודדות עם התפשטות נגיף הקורונה

תמר צ'ין:  בקורונה יש שילוב של שני דברים – אחד זה הוצאות שוטפות כמו רכש חיסוני קורונה שעוד מחסנים, ובמקביל יש לא מעט תשלומים שעוד מבצעים בדיעבד על הזמנות שהמדינה פתחה אז

ינון אזולאי: מתי תסיימו לשלם את התשלומים האלה?     

תמר צ'ין: לא ב-24'

תמר צ'ין:  גם נבוא עם פנייה נוספת

תמר צ'ין:  יש רכש גם של פעימות שעשו מול חברות תרופות שאי אפשר לשבור את ההסכם ואז משלמים לפי הפעימה של הגעת החיסונים

תמר צ'ין:  חלק מהחיסונים משמשים לחיסון בפועל וחלק הזמנות שנסגרות

משה גפני: מי בעד אישור הבקשה – ירים את ידו

משה גפני:  מי נגד? מי נמנע?     הצבעה     בעד – 8 נגד – 7 נמנעים – אין אושר

משה גפני: הבקשה אושרה

משה גפני:      67002         

משה גפני: בקשה 67002, משרד הבריאות, של ולדימיר בליאק

משה גפני:  הסכים בשם האופוזיציה, להביא את זה עכשיו

משה גפני:  אחרת היינו צריכים לחכות עוד יום

ולדימיר בליאק: אנחנו בעד מערכת הבריאות

תמר צ'ין: הפנייה הזאת היא גם פעימת עודפים

תמר בנתורה: 24006 הצבענו עכשיו וזה היה לאחר- - -     

ינון אזולאי: הקרדיט על מה שהיה – לא על מה שיהיה

משה גפני: עכשיו 67002

תמר צ'ין: הפנייה נועדה להעביר סכום של 176,466 אלפי שקלים חדשים, גם זה עודפים, של קורונה ב-67 – סעיף הפיתוח של מערכת הבריאות, גם שם נפתחו המון פרויקטים במהלך הקורונה, בעיקר לשיפוץ מחלקות

תמר צ'ין:  פתחו הזמנות בקורונה ועכשיו משלמים

תמר צ'ין:  זה היה דברים שעשו במהלך הקורונה, כדי להקים את המחלקות, לפרק, ליצור שם חדרים

תמר צ'ין:  חלק זה גם לחזור אחורה מדברים שעשו ולחזור לשגרה

משה גפני: מי בעד אישור הבקשה – ירים את ידו

משה גפני:  מי נגד? מי נמנע?     הצבעה     בעד – 8 נגד – 7 נמנעים – אין אושר     

משה גפני: הבקשה אושרה

משה גפני:      תודה רבה, הישיבה נעולה